อคูไมเซอร์ 3

**อคูไมเซอร์ทรี, อะคุไมเซอร์ 3, อะคุมะอิซ่า สุรี (Akumaizer 3, アクマイザー3)** ทีวีซีรีส์แนวฮีโร่คนแสดงของญี่ปุ่น (โทะกุซะสึ 特撮) ออกอากาศครั้งแรกในไทย ปีพ.ศ. 2518 (ค.ศ. 1975 ปีเดียวกับที่ฉายในญี่ปุ่น) ทุกวันพฤหัสบดี เวลา 18:20 ทางทีวีสีช่อง 5 ชื่อเรื่องคือ **มหากาฬมอเตอร์ไซค์** (เดิม**[[รัชฟิล์ม]]**ผู้นำเข้ามาฉาย ตั้งใจจะใช้ชื่อ **สามยอดพยัคฆ์**) ผลิตโดยบริษัทโตเอะ กำกับโดยผู้กำกับหลายท่าน อาทิ **อั๊ตทสึโอะ โอคุนากะ (Atsuo Okunaka, 奥中惇夫)** ออกอากาศครั้งแรกในญี่ปุ่น วันที่ **7 ตุลาคม ค.ศ. 1975 ทุกวันอังคาร เวลา 19:00-19:30** ทางช่อง NET (ปัจจุบันคือ ทีวี อาซาฮี) มีทั้งหมด 38 ตอนๆ ละ 30 นาที โดยตอนแรกมีชื่อตอนว่า **“ทำไม? การกบฏของซาบีตัน” (นะเซะดะ ซาบิตันโนะฮังเกี๊ยกกุ (なぜだ?! ザビタンの反逆!)** และตอนสุดท้ายฉายวันที่ 29 มิถุนายน ค.ศ. 1976 ชื่อตอนว่า **“ทำไม? แคปซูลแห่งวันพรุ่ง” (นะเซะดะ อะสุเอ๊ะโนะ คะปุเซหรุ (なぜだ?! 明日へのカプセル)** โดยทุกตอนจะขึ้นต้นชื่อด้วยคำถามว่า **"ทำไม?" (นะเซะดะ, なぜだ)** เมื่อจบชุดแรกก็ต่อด้วย ภาค 2 ในชื่อซีรีส์ใหม่ว่า **[[โชวจินบิบิว]] (Choujin Bibyun) ซึ่งทางช่อง 5  นำมาฉายต่อ ใช้ชื่อว่า สามยอดมนุษย์** อีก 36 ตอน โดยเป็นตัวละครใหม่

ตัวละครใน อคูไมเซอร์ทรี ออกแบบโดย **[[โชตะโร อิชิโนะโมะริ|อิชิโนโมริ โชทาโร่]]** โดยใช้ภาพสเก็ชที่เหลือจากการนำไปทำเป็นซีรีส์ คาเมนไรเดอร์ ยุคนั้นผู้คนให้ความสนใจใคร่รู้ เรื่องไซไฟ วิทยาศาสตร์ อวกาศ อนาคต สิ่งเร้นลับปริศนา อภินิหารพลังพิเศษ อคูไมเซอร์ทรีก็จับความสนใจเรื่อง โลกกลวง สิ่งมีชีวิตใต้พิภพ ใจกลางโลก ไซบอร์ก วงจรอิเล็คทรอนิคส์ และยังได้รับอิทธิพลจากภาพยนตร์**[[สามทหารเสือ]] (the Three Musketeers)** วรรณกรรมยอดฮิต (แนวโรแมนติค-ดาบ-เสื้อคลุม) ของฝรั่งเศส มีทหารองครักษ์สามคน ใช้ดาบแบบ**[[เรเปียร์]] (rapier)** เป็นอาวุธในการต่อสู้ รักษาเกียรติยศ เพื่อมิตรภาพ เสียสละเพื่อส่วนรวม ผดุงคุณธรรม

เนื้อหาในอคูไมเซอร์ทรียังแฝงความย้อนแย้ง พิสูจน์ความเข้มแข็งของจิตใจ แม้จะถูกตราหน้าว่าเป็นผู้ทรยศต่อเผ่าพันธุ์ตนเอง ก็ยังคงต่อสู้ด้วยอุดมการณ์ และมิตรภาพ ถึงรูปลักษณ์ร่างกายจะผิดแผก แต่ต้องการเป็นเพื่อนกับมนุษย์โลกอยู่ร่วมอย่างสันติสุข ทว่ามนุษย์โลกก็มีความกลัวสิ่งเร้นลับ ไม่ค่อยยอมรับปีศาจซึ่งต่างไปจากตน แต่ช่วงกลางเรื่องขึ้นไปเนื้อหาการต่อสู้กับปีศาจเปลี่ยนไปทางสร้างความขบขันสำหรับกลุ่มเด็กเล็ก

ทีวีซีรีส์แนวฮีโร่ที่คนไทยรู้จัก เรียงตามลำดับเวลาที่ฉายในปี 1975-1976 ได้แก่ คอนดอร์แมน, คาเมนไรเดอร์สตรองเกอร์, โกเรนเจอร์ (ซีรีส์แนวเซ็นไตเรื่องแรกของญี่ปุ่น), **อคูไมเซอร์ทรี**, สองสิงห์อวกาศ เคียวไดน์, เดอะ คาเงะสตาร์,  นินจาแค็ปเตอร์ และ **[[โชวจินบิบิว]]**

## เนื้อเรื่อง
**เผ่าพันธุ์อคูม่า (อะคุมะโซกุ アクマ族) ไซบอร์กปีศาจ** อาศัยอยู่ในโลกใต้พิภพ (Down World ダウンワールド) ได้ส่งยานสำเภาเหาะมารุกรานโลกเบื้องบนจับมนุษย์ไปเป็นทาส แต่ก็มีบุรุษลึกลับ คอยสังเกตการณ์ และเข้าขัดขวาง ช่วยเหลือมนุษย์ บุรุษผู้นั้นมีนามว่า **ซาบีตัน (ザビタン)** ซึ่งจริงๆ แล้ว เขาก็เป็นคนในเผ่าอคูม่าเช่นกัน แต่มีแม่เป็นมนุษย์โลก ต้องการอยู่ร่วมกับมนุษย์อย่างสันติและเป็นมิตร จึงทำให้ซาบีตันเป็นปฏิปักษ์กับเผ่าพันธุ์ตัวเอง  **เมซ่าลอร์ด (メザロード)** จึงส่งสมุนขึ้นมากำจัดซาบีตัน โดยในตอนแรกส่ง **กาบูร่า (ガブラ)** และ **อีวิล (イビル)** ทว่าทั้งสองก็พ่ายแพ้การต่อสู้ แต่ซาบีตันก็ปล่อยทั้งสองไปไม่ได้กำจัด แถมยังช่วยชีวิตอีกต่างหาก ในที่สุด อีวิล และ กาบูร่า ก็เข้าใจเจตนารมณ์ของ ซาบีตัน และเห็นความขี้ขลาดไร้ศักดิ์ศรีของเมซ่าลอร์ด จึงหันหลังให้ มาร่วมทีมเป็นกลุ่ม อคูไมเซอร์ทรี และช่วยพามนุษย์ที่ถูกจับไปกลับคืนสู่โลกเบื้องบนด้วยสำเภาเหาะลำเดิม พร้อมแปลงสภาพให้เป็นยานเหาะลำใหม่ชื่อว่า **ไซด้าเบ็ค, ซะอิดะเบ็คขุ (Zidabec, ザイダベック)** คอยปกป้องโลกมนุษย์ และกำจัดสมุนของเมซ่าลอร์ด ซึ่งก็มีปีศาจบางตนที่มีจิตใจรักความสงบ-สันติ ก็ย้ายมาอยู่ฝ่ายอคูไมเซอร์ทรี

อาวุธหลักประจำกายที่ใช้ในเรื่องคือ ดาบ ซึ่งจะเรียกว่า **จังเคล, จังเคหรุ, จังเกิล (ジャンケル)** และเรียกท่าประสานดาบชี้ขึ้นฟ้าว่า **จังเคล ครอส, จังเกิลครอส (Jankel Cross ジャンケルクロス)** พร้อมตะโกนว่า **"อุนาเระ จังเคหรุ วาเระระ อะคุมะอิซ่า สุรี"** (唸れジャンケル! 我らアクマイザー3!! รวมพลังจังเคล พวกเราคือ อคูไมเซอร์ทรี, รวมพลังปีศาจอะคูไมเซอร์ทรี) 

ความสามารถพิเศษอีกอย่างของเผ่าพันธุ์อคูม่า คือ **มนต์อสูร, เวทมนตร์ปีศาจ (มะโฮริกิ, まほうりき)** ที่ใช้แปลงร่างเป็นสิ่งต่างๆ , หายตัว, สลับสถานที่ ฯลฯ เท่าที่จะฝึกพัฒนาให้เชี่ยวชาญขึ้น

## ตัวละคร
### เผ่าอคูม่า (Akuma-Soku, アクマ族)
#### สามสหาย อคูไมเซอร์ทรี (アクマイザー3)
*; ซาบีตัน, ซะบิตัน (Zabitan, Xavitan, ザビタン)
หัวหน้าทีมอคูไมเซอร์ทรี เป็นลูกครึ่ง (พ่อเป็นอคูม่า แม่เป็นมนุษย์) ร่างกายสีดำ ปลอกแขน-ปลอกขา-ถุงมือ-รองเท้าสีขาว ลายริ้วเหลือง ดวงตาเป็นแผ่นกว้างก้อนเดียวสีแดง ถ้าโกรธจะมีเส้นคาดสีดำ มีแผงวงจรปรากฏให้เห็นบริเวณรูหู แผ่นใบหูกางสีดำมีขนาดใหญ่และขอบหยัก เกราะอกสีแดง แบบสเก็ชเริ่มแรกนำมาจาก ตัวตลกเจสเตอร์ (Jester) ในยุคกลาง
: อาวุธประจำกายคือ ดาบจังเคลที่ชื่อว่า **ซราโด้, ซะราโดะ (ザラード)** และปืนกลติดบ่าชื่อ **ซาบีตันโนว่า (ザビタンノヴァ)** (โดยดึงมาจากข้างเข็มขัด)
: จุดอ่อนของซาบีตันคือ ถูกติดตั้ง**แผงวงจรปีศาจ (อคุมะไคโระ)** เพื่อควบคุมสมอง เมื่อ เมซ่าลอร์ด หยิบเอา**ตราปีศาจ (อคุมะม็อนโช่)** มาโชว์ ซาบีตันจะมีอาการปวดหัวแทบระเบิด ศีรษะมีรอยแตกเห็นร่องสีแดง จนกว่าจะทำลายตราปีศาจเสียก่อนอาการจึงจะหมดไป

: ซาบีตันสามารถใช้เวทมนตร์ปีศาจ หายตัว แปลงร่างเป็นมนุษย์, ช่วงแรก แปลงร่างปลอมตัวเป็นอิปเป ตอนที่ 14 (ใส่ตุ้มหูให้เป็นจุดสังเกต) ช่วงกลางเรื่อง แปลงเป็น **นากุโมะ เค็นจิ** ตั้งแต่ตอนที่ 17 และใช้เป็นร่างประจำ
:* **นากุโมะ เค็นจิ (南雲健二)**
:: ร่างแปลงเป็นมนุษย์ของซาบีตัน เพื่อไปทำงานเป็นนักข่าวโตโต้ไทมส์ ปรากฏตั้งแต่ตอนที่ 17

*; อีวิล, อิบิรุ (Evil, イビル)
: ร่างกายสีเหลือง ปลอกแขน-ปลอกขา-ถุงมือ-รองเท้าสีแดง มีเขาโค้งสีแดงแท่งเดียวอยู่เยื้องไปทางด้านหลังศีรษะ ดวงตารูปรีแยกสองวง แสดงอารมณ์โกรธโดยที่ลูกตาตัดเฉียงขึ้น ใบหูคล้ายปีกค้างคาว หน้าอกลายดำรูปค้างคาว มีแผงวงจรปรากฏบริเวณนมสองข้าง
: อาวุธประจำกายคือ ดาบจังเคลชื่อว่า **อิราโด้, อิราโดะ (イラード)** และปืน **โจกัน (ジョーガン)**

: จุดอ่อนของอีวิลคือ แพ้ภาพสะท้อนตัวเองในกระจกเงา หรือในน้ำ เห็นแล้วจะขยับตัวไม่ได้
: อีวิลสามารถใช้เวทมนตร์ปีศาจแปลงร่างเป็นแก้วน้ำ, ค้างคาว, ไม้เท้า ฯลฯ

*; กาบูร่า, กะบุระ (Gabura, Gabra, ガブラ)
: มีหัวสีแดง ดวงตากลมสองวง ตัวสีน้ำเงิน ปลอกขา-รองเท้าสีน้ำเงิน มีพละกำลังมหาศาล ต้องใช้ห่วงโซ่ล็อกแขนไว้สองข้าง เพื่อไม่ให้ปล่อยพลังมากเกินไป 
: อาวุธประจำกายคือ ดาบจังเคลชื่อว่า **กราโด้, กะราโดะ (ガラード)** และ **ลูกตุ้มเด็นบอล (デンブル)**
: กาบูร่าเป็นปีศาจน้ำ หากลำตัวมีรูรั่วน้ำไหลออกมาจะทำให้ตายได้ ต้องกินน้ำเพิ่มเข้าไป และเอาพลาสเตอร์ปิดรูรั่วไว้ 
: กาบูร่าสามารถใช้เวทมนตร์ปีศาจแปลงร่างเป็นนกกระจอกเทศ ชื่อ **กาบูร่าโจ** ตั้งแต่ตอนที่ 25 และทำให้เนื้อเรื่องเปลี่ยนไปในทางขบขัน
:* **กาบูร่าโจ, กะบุรัจโจะ (ガブラッチョ)**
:: ร่างแปลงเป็นนกกระจอกเทศของกาบูร่า สามารถสะกดให้ลูกสมุนอคูม่าเต้นรำตามได้ (ตอนที่ 25-38)

ทั้งสามมียานพาหนะส่วนตัวเป็น มอเตอร์ไซค์ ใช้ตรวจการณ์ โดยมีชื่อเรียกว่า **การิบ้า (Garibar, Gyariba, ギャリバー)** เก็บอยู่ในยานไซด้าเบ็ค 
มอเตอร์ไซค์ของซาบีตันชื่อ **การิบ้าเอ ギャリバーA**, มอเตอร์ไซค์ของอีวิลชื่อ **การิบ้าบี ギャリバーB** และ มอเตอร์ไซค์ของกาบูร่าชื่อ **การิบ้าซี ギャリバーC** เมื่อต้องการเพิ่มสมรรถนะ จะตะโกนว่า **"ไตรแคช เอ บี ซี" (トライキャッチ！Ａ・Ｂ・Ｃ！)** มอเตอร์ไซค์ทั้งสามจะรวมร่างเป็น **การิเบิร์ด, การิบาโดะ (ギャリバード, Gari Bard)** (มอเตอร์ไซค์แบบพ่วงข้าง) ซึ่งทำความเร็วได้ถึง 330 กม./ชม. พร้อมมีอาวุธปืนกล การิบ้าแคนน่อน (ギャリバーキャノン) ให้อีวิลและกาบูร่าใช้ช่วยยิงด้วย

#### พันธมิตร หรือ เป็นกลาง
*; ดารูเนีย, ดะรุนิอะ (ダルニア) ในวีซีดีเรียกว่า แดเนียล
ร่างกายสีเขียวมีผมสีทองประดับลูกปัดที่หน้าผาก ตากลมโต มีหูคล้ายแมว ชอบดูการดวลแบบยุติธรรม จึงมักจะออกมาขัดขวางการต่อสู้ที่ใช้กลโกงอยู่เสมอ และหลงรักซาบีตัน
:**เกร็ด:** ชื่อของดารูเนีย (ดะรุนิอะ ダルニア - ดารูเนี้ย ダルニャ) เป็นการตัดตัวอักษรญี่ปุ่นบางตัวออกจากชื่อ **[[ดาตาญัง]] (ダルタニャン d'Artagnan)** ตัวละครหลักในวรรณกรรม สามทหารเสือ
*; มาจอร์กะ, มะโจะรุกะ (マジョルカ)
พี่สาวดารูเนีย
*; ไซเร็น (サイレーン)
เพื่อนของซาบีตัน
*; ไดยังก้า (ダイヤンガー)
ไดยังก้า รูปร่างเหมือนแมลง เดิมเธอคือ ไดอะน่า อดีตคู่หมั้นของอีวิล ปรากฏตัวตอนที่ 18
*; ยูกิจัง (ユキオンナ)
เพื่อนวัยเด็กของกาบูร่า
*; คิรินด้า (キリンダー)

*; บะโกะดะ (バゴダ)

#### สี่พันธมิตรสันติภาพ
หรือ **สี่สหายพันธมิตรสันติภาพ, เฮย์วะโตโยะนินจยูว์ (平和党四人衆)**
*; บาสุการุ, ปาสคาล (バスカル, Pascal)
หัวหน้าทีม หน้าตาเหมือนกวางผสมหมาป่า มีเขาสองข้าง ตัวสีขาว ผมยาวสีแดง

*; นาเมะนาเมดะ, นาเมะนาเมะ (ナメナメーダ)
ปีศาจลิ้นยาว มีเขากลางศีรษะสีเหลือง ตัวสีน้ำเงิน ออกมาพร้อมปฏิบัติการแลบลิ้นเลียครู เพื่อให้ครูสอนความรู้ผิดๆ เด็กๆ จะได้โง่ลง ถูกชักจูงโดยง่าย แต่ก็มาตกหลุมรัก ดารูเนีย แล้วกลับใจกลับลงไปยังใต้พิภพเพื่อชักจูงเหล่าปีศาจให้มาร่วมช่วยกันพิทักษ์โลก

*; นบเปร่า (ノッペラー)
หัวสีเขียว เป็นรูปฝ่ามือห้านิ้ว มีตาเดียว ตัวสีดำมีผ้าคลุม เป็นเพื่อนเรียนมาพร้อมกันกับ เมซ่าลอร์ด 
นบเปร่า ปรากฏตัวตอนที่ 24 ออกมาขุดหาแหล่งน้ำ เพื่อทำน้ำท่วมญี่ปุ่น

*; นบเปร่าจูเนียร์ (ノッペラーJr.)
ลูกของนบเปร่า หน้าตาเหมือนพ่อ แต่ตัวเล็กกว่า ปรากฏตัวตอนที่ 24

#### วายร้าย
*; ทหารอคูม่า, ลูกสมุนอคูม่า, ลูกกระจ๊อกอคูม่า, เฮชิอคูม่า (兵士アグマー)
ตัวสีดำ หัวเกลี้ยงสีดำ มีเขาสว่านออกมาจากแนวหูสองข้าง ตากลมสีแดง ใส่ชุดซาฟารีสีกากี ผ้าพันคอ-สายคาด-เข็มขัดสีแดง อาวุธที่ใช้มีทั้งดาบ, หอกสองปลาย ฯลฯ

*; เมซ่าลอร์ด, เมะซะโลโดะ (メザロード, Meza Lord)
ตัวสีฟ้า ผ้าคลุมสีฟ้า ถุงมือถุงเท้าดำ ทั้งหัวโปร่งใสเห็นแผงวงจร แผงอกใสเห็นวงจรภายใน หูแหลม มีเขาแหลมสองเขา มีเขี้ยวที่ปาก

*; โอคามีด้า, โอคะมีดะ (オオカミーダ)
อาจารย์ของอีวิล ปรากฏตัวตอนที่ 23

*; ไทโจไคจิน (隊長怪人)

*; เกเบล, เกเบรุ (ゲベル)

*; ราชาปีศาจการูบ้า (ไดมาโอการูบ้า, กัลลิเวอร์, 大魔王ガルバー)
ปรากฏตัวในรูปแบบโล่สามตา สะท้อนพลังได้ทุกอย่าง

### ฝ่ายมนุษย์
*; นางิสะ จุน (渚 ジュン, なぎさ ジュン)
ช่างภาพ โตโต้ไทมส์
*; ชิมะ อิปเป (島 一平, しま いっぺい)
นักข่าว โตโต้ไทมส์
*; ชิมะ มิตสึฮิโกะ (島 光彦, しま みつひこ)
น้องชาย อิปเป เจ้าของประโยคคำถาม "ทำไม" (นาเซดะ, なぜだ?!)
*; อะกิตะ เค็นซากุ (秋田 源作, あきた げんさく)
บก. หนังสือพิมพ์ โตโต้ไทมส์ (Toto Times)
*; จิโยะ ชิราซากิ (白鷺 千代, しらさぎ ちよ)
แม่ของซาบีตัน
*; อะริสะวะ โยชิโกะ (有沢 美子, ありさわ よしこ)
นักวิทยาศาสตร์หญิง

## หนังสือการ์ตูน
ตัวละครในอคูไมเซอร์ทรี ออกแบบโดย อ.อิชิโนโมริ โชทาโร่ แต่อาจารย์ไม่เคยวาดมังงะเรื่องนี้เลย เป็นศิลปินท่านอื่นๆ ที่ฝากผลงานวาดไว้ เช่น **ยามาโตะ โคอิจิ (Yamato Koichi)** เขียนอคูไมเซอร์ทรีแบบมีลูกตา, **ซึจิยาม่า โยชิกิ (Tsuchiyama Yoshiki), โฮโซอิ ยูจิ (Hosoi Yuji), ยามาดะ โกโร่ (Yamada Goro)** ฯลฯ

ในไทยเคยมีการนำการ์ตูนมาตีพิมพ์ใส่คำบรรยายไทย ในแบบที่ยังไม่มีลิขสิทธิ์ อาทิเช่น
* **3 ยอดพยัคฆ์อะคูไมเซอร์** โดย พิริยะสาส์น
* **มฤตยู 3 ไมเซอร์** โดย ทีวีไลน์ (ดูตัวอย่างหน้าปก) และ เวิลด์ทีวี
* **อะคูไมเซอร์** โดย หนังสือทีวี.เด็ก
* **3 มหากาฬ อะคูไมเซ่อร์** โดย ทีวีคอมมิค (ดูตัวอย่างหน้าปก) และ อาร์ตการ์ตูน (ดูตัวอย่างหน้าปก)

* ดูภาพตัวอย่างมังงะตอนกำเนิดได้ที่ Facebook Devil EX
* มังงะตอนจบ Facebook Kamoman

## สื่ออื่นๆ
นอกจากฉายทางโทรทัศน์จบครบทุกตอนแล้ว อคูไมเซอร์ทรี ยังถูกผลิตเป็นวีซีดีเสียงไทย (ไม่มีลิขสิทธิ์) ใช้ชื่อว่า **อะคุไมเซอร์ทรี** แต่ออกมาแค่ 18 แผ่น (36 ตอน) ไม่ครบ ขาดอีกแค่ 2 ตอนจบ 

วันที่ 1 เดือนธันวาคม พ.ศ. 2546 (ค.ศ. 2003) บริษัทผลิตของเล่นบันได ได้วางจำหน่าย **แอ็คชั่นฟิกเกอร์ซาบีตัน** หน้าตาใหม่ ขนาดเล็ก ความสูงประมาณ 11 ซ.ม. ขยับไม่ได้ ออกแบบโดย **[https://ja.wikipedia.org/wiki/竹谷隆之 ทาเคยะ ทาคายูกิ (竹谷隆之)]** นักปั้นโมเดลชื่อดัง โดยปรับเปลี่ยนรูปร่างหน้าตาให้ดูดุดันจริงจังมากขึ้น ขายรวมกับฟิกเกอร์ฮีโร่อื่นๆ ทั้งหมด 5 ตัว(รวมตัวลับอีก 1) อยู่ในเซ็ท **เอสไอซี ทาคูมิดามาชี่ โวลลุ่ม 2** หรือ**โชก็อน (S.I.C. 匠魂 vol.2**)  หลังจากนั้นปีต่อมา 1 เมษายน พ.ศ. 2547 (ค.ศ. 2004) บริษัทบันไดก็ออก แอ็คชั่นฟิกเกอร์ อีวิล และ กาบูร่า (อยู่บนฐานเดียวกัน) ตามมาในเซ็ท **เอสไอซี ทาคูมิดามาชี่ โวลลุ่ม 3 (S.I.C. 匠魂 vol.3)** 

วันที่ 1 ธันวาคม พ.ศ. 2548 (ค.ศ. 2005) อคูไมเซอร์ทรีก็ถูกผลิตในซีรีส์ขนาดมาตรฐานปกติ (ความสูงประมาณ 18 ซ.ม.) **เอสไอซี โวลลุ่ม 31 (S.I.C. (Super Imagination Chogokin) VOL.31 アクマイザー3)** มีครบทั้ง ซาบีตัน อีวิล กาบูร่า ทำจากพลาสติก ABS เปลี่ยนชิ้นส่วน ขยับท่าทางได้ ผลิตโดย บริษัท บันได เช่นเดิม

และปีพ.ศ. 2555 (ค.ศ. 2012) ซาบีตัน อีวิล กาบูร่า จากฟิกเกอร์ **S.I.C. vol.31** ก็กลายมาเป็น**ปีศาจอคูไมเซอร์** ตัวร้ายในภาพยนตร์ของ **[[มาสค์ไรเดอร์โฟร์เซ]]** กับ **[[มาสค์ไรเดอร์วิซาร์ด]]** ภาค **[[มาสค์ไรเดอร์ x มาสค์ไรเดอร์ วิซาร์ด & โฟร์เซ MOVIE ไทเซน อัลติเมตัม]]** โดยทั้งสามถูกเปลี่ยน่ชื่อใหม่เป็น **ซาตัน (Xatan ザタン Zatan), อีรุ (Eel イール Īru) และ การ่า (Gahra ガーラ Gāra)** (ตัดอักษรเสียง บิ และ บุ ตรงกลางชื่อเดิมออก) 

ในภาพยนตร์เรื่องนี้ยังนำ **[[มนุษย์ไฟฟ้ามหากาฬ]]** **อินาสึแมน **และ** ซานากิแมน** จากฟิกเกอร์ S.I.C. vol.6 มาร่วมแสดงด้วยเช่นกัน

## อ้างอิง

* นิตยสาร ทีวีแมกกาซีน ฉบับที่ 280 ปีที่ 25, สิงหาคม พ.ศ. 2558 บทความ Retro Club '''inazuman''' by '''Devil EX'''
* นิตยสาร ทีวีแมกกาซีน ฉบับที่ 282 ปีที่ 25, ตุลาคม พ.ศ. 2558 บทความ Retro Club '''Akumaizer3''' by '''Devil EX''' 
* หนังสือ 超人画報―国産架空ヒーロー四十年の歩み (B Media Books Special) 単行本 – 1995/11 
: ISBN 4884758749
* หนังสือ アクマイザー3・超神ビビューン大全 単行本 – 2003/2
: ISBN 4575295264

## แหล่งข้อมูลอื่น
* บล็อก อคูไมเซอร์ทรี ครบรอบ 40 ปี 7 ตุลาคม พ.ศ. 2558
* เฟซบุ๊ค แฟนเพจ อคูไมเซอร์ทรี
* หนังสือการ์ตูนบรรยายไทย
* อคูไมเซอร์ทรี ตอนแรก 1
* อคูไมเซอร์ทรี ตอนจบ 38 
* Akumaizers 3/Choujins
* ภาพยนตร์มาส์คไรเดอร์โฟร์เซ่
* อคูไมเซอร์ รูปลักษณ์ใหม่
* ปีศาจอคูไมเซอร์
* Bandai SIC Vol.31 Akumaizer 3
* wiki SIC
* ดาบชนิดต่างๆ ในยุคเรเนซ็องส์
*  3 มหากาฬอะคูไมเซอร์ AKUMAIZER 3, The Heroes ขวัญใจในวัยเด็ก 
* หน้าปกวีซีดี
* 反旗を翻したアクマ族の三銃士「アクマイザー３」
* Akumaizer 3
* Classic Hero : Akumaizer 3
* Bandai SIC Takumitamashi 
* TakumiDamashii by Notebook of small tin
* Henshin hall of Fame
* TokuPedia
* HYPER MOOK The absolute TOEI HEROES 100, 1970
* TOEI HEROES PHOTOBOOK, 2010 
* มังงะบรรยายไทย ตอนจบ อะคูไมเซอร์ทรี